CELEX: 52005PC0041
Language: hu
Date: 2005-02-11
Title: Javaslat a Tanács határozata az eljárási szabályzatának elfogadásáról szóló EK–Horvátország stabilizációs és társulási tanácsi határozatra vonatkozó közösségi álláspontról

Fontos jogi nyilatkozat

|

52005PC0041

Javaslat a Tanács határozata az eljárási szabályzatának elfogadásáról szóló EK–Horvátország stabilizációs és társulási tanácsi határozatra vonatkozó közösségi álláspontról  /* COM/2005/0041 végleges */  

	Brüsszel, 11.02.2005COM(2005)41 véglegesJavaslatA TANÁCS HATÁROZATAaz eljárási szabályzatának elfogadásáról szóló EK–Horvátország stabilizációs és társulási tanácsi határozatra vonatkozó közösségi álláspontról(előterjesztő: a Bizottság)INDOKOLÁSAz egyrészről az Európai Közösségek és tagállamai, másrészről a Horvát Köztársaság között létrejött stabilizációs és társulási megállapodás 2005. február 1-jén lép hatályba.A fenti megállapodás 110. cikkében létrehozott stabilizációs és társulási tanács ellenőrzi e megállapodás végrehajtását, valamint megvizsgál a megállapodás keretein belül felmerülő minden jelentősebb problémát, továbbá a mindkét felet érintő valamennyi egyéb kétoldalú vagy nemzetközi kérdést.A fenti megállapodás 111. cikke rendelkezéseinek megfelelően a stabilizációs és társulási tanács létrehozza eljárási szabályzatát. A stabilizációs és társulási megállapodás 114. cikkének megfelelően az eljárási szabályzat határozza meg a stabilizációs és társulási tanácsot feladatai végrehajtásában segítő stabilizációs és társulási bizottság működését is.A fenti megállapodás megkötéséről szóló, 2004. december 13-i [2004/xyz/EK, Euratom] tanácsi rendelet 2. cikkének (1) bekezdésében meghatározottak szerint a stabilizációs és társulási tanácsban a közösségi álláspontot tanácsi határozatban állapítják meg, a Bizottság felkérése alapján.Ezért felkérik a Tanácsot a mellékletben található javaslat elfogadására.JavaslatA TANÁCS HATÁROZATAaz eljárási szabályzatának elfogadásáról szóló EK–Horvátország stabilizációs és társulási tanácsi határozatra vonatkozó közösségi álláspontrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, valamint az Európai Atomenergia-közösséget (Euratom) létrehozó szerződésre,tekintettel az egyrészről az Európai Közösségek és tagállamai, másrészről a Horvát Köztársaság (a továbbiakban: Horvátország) között létrejött stabilizációs és társulási megállapodás megkötéséről szóló, 2004. december 13-i [2004/xyz/EK, Euratom] tanácsi rendeletre[1] és különösen annak 2. cikke (1) bekezdésére,tekintettel a Bizottság javaslatára,mivel:(1) A stabilizációs és társulási megállapodás 110. cikke létrehozza a stabilizációs és társulási tanácsot.(2) A fenti megállapodás 114. cikke előírja, hogy a stabilizációs és társulási tanács munkáját segíti a stabilizációs és társulási bizottság.(3) A fenti megállapodás 111. cikke előírja, hogy a stabilizációs és társulási tanács létrehozza eljárási szabályzatát.(4) A fenti megállapodás 114. cikke előírja, hogy a stabilizációs és társulási tanács eljárási szabályzatában meghatározza a stabilizációs és társulási bizottság működését, valamint hogy a stabilizációs és társulási tanács bármely hatáskörét átruházhatja a stabilizációs és társulási bizottságra,A KÖVETKEZŐKÉPPEN HATÁROZOTT:Egyetlen cikkAz egyrészről az Európai Közösségek és tagállamai, másrészről a Horvát Köztársaság között létrejött stabilizációs és társulási megállapodás 110. cikkében létrehozott stabilizációs és társulási tanácsban a stabilizációs és társulási tanács eljárási szabályzatával, valamint a tanács hatáskörének a fenti megállapodás 114. cikkében említett stabilizációs és társulási bizottságra való átruházásával kapcsolatban elfoglalandó közösségi álláspont alapjául az e határozat mellékletében található stabilizációs és társulási tanácsi határozattervezet szolgál. A határozattervezet kisebb módosításait a Tanács további határozata nélkül is el lehet fogadni.Kelt Brüsszelben,a Tanács részérőlaz elnökI MELLÉKLETAz EK–Horvátország stabilizációs és társulási tanács ……-i … számú határozata eljárási szabályzatának elfogadásárólA STABILIZÁCIÓS ÉS TÁRSULÁSI TANÁCS,tekintettel az egyrészről az Európai Közösségek és tagállamai, másrészről a Horvát Köztársaság (a továbbiakban: Horvátország) között létrejött stabilizációs és társulási megállapodásra, és különösen annak 110. és 111. cikkére,mivel a megállapodás [2005. február 1-jén] lépett hatályba,A KÖVETKEZŐKÉPPEN HATÁROZOTT:1. cikkElnökségA stabilizációs és társulási tanács elnöke 12 hónapos időszakokra felváltva az Európai Unió Tanácsának képviselője az Európai Közösségek és tagállamai részéről, valamint Horvátország kormányának képviselője. Az első időszak a stabilizációs és társulási tanács első ülésének napján kezdődik és 2005. december 31-ig tart.2. cikkÜlésekA stabilizációs és társulási tanács rendszeresen, évente egyszer ülésezik miniszteri szinten. A stabilizációs és társulási tanács a felek egyetértésével bármely fél kérésére tarthat különleges ülésszakokat. Eltérő határozat hiányában a stabilizációs és társulási tanács valamennyi ülését az Európai Unió tanácsi üléseinek szokásos helyszínén tartják a felek által meghatározott időpontban. A stabilizációs és társulási tanács üléseit a stabilizációs és társulási tanács titkársága az elnökkel egyetértésben hívja össze.3. cikkKépviseletAmennyiben a stabilizációs és társulási tanács tagjai nem tudnak megjelenni az ülésen, képviselőket küldhetnek. Ha egy tag képviselőt akar küldeni egy ülésre, az adott ülés előtt tájékoztatnia kell az elnököt a megjelenő képviselő nevéről. A stabilizációs és társulási tanács tagjának képviselője rendelkezik az adott tag valamennyi jogával.4. cikkKüldöttségekA stabilizációs és társulási tanács tagjait tisztviselők kísérhetik. Minden egyes ülés előtt értesíteni kell az elnököt mindkét fél küldöttségének várható összetételéről. Amennyiben a stabilizációs és társulási tanács üléseinek napirendjén szereplő ügyek érintik az Európai Beruházási Bankot, a bank egy képviselője megfigyelőként részt vesz azokon. A stabilizációs és társulási tanács tagsággal nem rendelkezőket is meghívhat üléseire, hogy bizonyos témakörökben tájékoztatást nyújtsanak.5. cikkTitkárságA stabilizációs és társulási tanács titkárságát az Európai Unió Tanácsa Főtitkárságának egy tisztviselője, valamint Horvátország brüsszeli küldöttségének egy tisztviselője közösen alkotja.6. cikkLevelezésA stabilizációs és társulási tanácsnak címzett leveleket a stabilizációs és társulási tanács elnökének, az Európai Unió Tanácsa Főtitkárságának címére kell küldeni.A két titkár feladata annak biztosítása, hogy a leveleket továbbítsák a stabilizációs és társulási tanács elnökének, valamint eljuttassák a stabilizációs és társulási tanács többi tagjának. A körbeküldött levelezést elküldik továbbá a Bizottság Főtitkárságának, a tagállamok állandó brüsszeli képviseleteinek, valamint Horvátország brüsszeli küldöttségének.A stabilizációs és társulási tanács elnökének közleményeit a két titkár elküldi a címzetteknek, valamint — szükség esetén — eljuttatja a stabilizációs és társulási tanács többi tagjának is az előző bekezdésben megadott címekre.7. cikkNyilvánosságEltérő határozat hiányában a stabilizációs és társulási tanács ülései nem nyilvánosak.8. cikkAz ülések napirendje1. Az elnök minden ülésre elkészít egy előzetes napirendet. Az előzetes napirendet a stabilizációs és társulási tanács titkárai az ülés kezdetét megelőzően legalább 15 nappal eljuttatják a 6. cikkben említett címzetteknek. Az előzetes napirend azokat a napirendi pontokat tartalmazza, amelyekkel kapcsolatban az elnök az ülés kezdetét megelőzően legalább 21 nappal arra vonatkozó kérést kapott, hogy azokat vegye fel a napirendi pontok közé, azonban csak azok a pontok kerülnek bele az előzetes napirendbe, amelyeknek alátámasztó okmányait legkésőbb a napirend elküldésének időpontjáig eljuttatják a titkároknak. A napirendet a stabilizációs és társulási tanács fogadja el az ülés elején. Az előzetes napirenden nem szereplő pont is napirendre kerülhet, amennyiben abban mindkét fél egyetért.2. Az elnök a felekkel egyetértésben adott esetben az ügy sajátosságainak figyelembevétele érdekében csökkentheti az (1) bekezdésben meghatározott időkorlátokat.9. cikkJegyzőkönyvA két titkár minden ülésről jegyzőkönyvvázlatot készít. Általános szabály, hogy a jegyzőkönyv minden egyes napirendi ponttal kapcsolatban tartalmazza:-  a stabilizációs és társulási tanácsnak benyújtott okmányokat,-  a stabilizációs és társulási tanács tagjának azon beadványait, amelyeknek felvételét kéri a napirendbe,-  a meghozott határozatokat, a megtett ajánlásokat, az elfogadott nyilatkozatokat, valamint az elfogadott következtetéseket.A jegyzőkönyvvázlatot jóváhagyásra benyújtják a stabilizációs és társulási tanácsnak. Amennyiben azt jóváhagyják, az elnök és a két titkár aláírja. A jegyzőkönyvet beiktatják a társulás okmányainak letéteményeseként szolgáló Európai Unió Tanácsa Főtitkárságának irattárába. A 6. cikkben említett minden címzettnek eljuttatnak egy hitelesített másolatot.10. cikkHatározatok és ajánlások1. A stabilizációs és társulási tanács a felek közös egyetértésével hozza meg határozatait és tesz ajánlásokat. Amennyiben ebben a két fél megállapodik, az ülések közti időszakban a stabilizációs és társulási tanács írásos eljárás útján is hozhat határozatokat és tehet ajánlásokat.2. A stabilizációs és társulási tanács határozatait és ajánlásait a stabilizációs és társulási megállapodás 110. cikke szerint el kell látni egy címmel, amely a „határozat”, illetve az „ajánlás” szóból, az azt követő sorozatszámból, az elfogadás dátumából, valamint a tárgy leírásából áll. A stabilizációs és társulási tanács határozatait és ajánlásait az elnök írja alá, valamint a két titkár hitelesíti. A határozatokat és ajánlásokat továbbítják a fenti 6. cikkben említett valamennyi címzettnek. A felek dönthetnek a stabilizációs és társulási tanács határozatainak és ajánlásainak saját, hivatalos kiadványukban való közzétételéről.11. cikkNyelvekA stabilizációs és társulási tanács hivatalos nyelvei a két fél hivatalos nyelvei. Eltérő határozat hiányában a stabilizációs és társulási tanács tanácskozásait az ezeken a nyelveken elkészített dokumentációra alapozza.12. cikkKöltségekMind a Közösség, mind Horvátország fedezi a stabilizációs és társulási tanács ülésein való részvétellel kapcsolatosan felmerült saját személyzeti, utazási és ellátási, valamint postai és távközlési kiadásait. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások a Közösséget terhelik, ez alól kivételt képeznek a horvát nyelvről vagy horvát nyelvre történő tolmácsolás és fordítás költségei, amelyek Horvátországot terhelik. Az ülések szervezésével kapcsolatosan felmerülő egyéb kiadások az üléseknek otthont adó felet terhelik.13. cikkStabilizációs és társulási bizottság1. A stabilizációs és társulási bizottságot azzal a céllal hozzák létre, hogy segítse a stabilizációs és társulási tanácsot feladatainak végrehajtásában. A bizottság egyrészről az Európai Unió Tanácsának és az Európai Közösségek Bizottságának, másrészről Horvátország kormányának rendszerint főtisztviselői szintű képviselőiből áll.2. A stabilizációs és társulási bizottság előkészíti a stabilizációs és társulási tanács üléseit és tanácskozásait, szükség esetén végrehajtja a stabilizációs és társulási tanács határozatait, valamint általánosságban véve biztosítja a társulási kapcsolat folytonosságát és a stabilizációs és társulási megállapodás megfelelő működését. Foglalkozik minden olyan kérdéssel, amelyre a stabilizációs és társulási tanács felhívja a figyelmét, valamint bármely egyéb olyan problémával, amely a stabilizációs és társulási megállapodás napi szintű megvalósítása során felmerülhet. A bizottság javaslatait és minden határozatát/ajánlását elfogadásra benyújtja a stabilizációs és társulási tanácsnak.3. Olyan esetekben, amikor a stabilizációs és társulási megállapodás konzultációs kötelezettségre vagy konzultációs lehetőségre utal, a konzultáció a stabilizációs és társulási bizottság keretein belül zajlik. Amennyiben a két fél arról megállapodik, a konzultáció a stabilizációs és társulási tanács keretein belül is tovább folytatható.4. A stabilizációs és társulási bizottság eljárási szabályzata e határozat mellékletében található.Kelt ……-bana stabilizációs és társulási tanács részérőlaz elnökII. MELLÉKLETA stabilizációs és társulási bizottság eljárási szabályzata1. cikkElnökségA stabilizációs és társulási bizottság elnöke 12 hónapos időszakokra felváltva az Európai Közösségek és tagállamai részéről az Európai Bizottság képviselője, valamint Horvátország kormányának képviselője. Az első időszak a stabilizációs és társulási tanács első ülésének napján kezdődik és 2005. december 31-ig tart.2. cikkÜlésekA stabilizációs és társulási bizottság a felek megegyezésével akkor ülésezik, amikor a körülmények úgy kívánják. A bizottság valamennyi ülését a felek által meghatározott helyszínen és időpontban tartják. A stabilizációs és társulási bizottság üléseit az elnök hívja össze.3. cikkKüldöttségekMinden egyes ülés előtt értesíteni kell az elnököt mindkét fél küldöttségének várható összetételéről.4. cikkTitkárságA stabilizációs és társulási bizottság titkárságát az Európai Bizottság egy tisztviselője, valamint Horvátország kormányának egy tisztviselője közösen alkotja. A stabilizációs és társulási bizottság elnökének szóló vagy az általa kiadott valamennyi, ebben a határozatban előírt közleményt továbbítani kell a stabilizációs és társulási bizottság titkárainak, valamint a stabilizációs és társulási tanács titkárainak és elnökének.5. cikkNyilvánosságEltérő határozat hiányában a stabilizációs és társulási bizottság ülései nem nyilvánosak.  6. cikkAz ülések napirendje1. Az elnök minden ülésre elkészít egy előzetes napirendet. Az előzetes napirendet a stabilizációs és társulási bizottság titkárai az ülés kezdetét megelőzően legalább 15 nappal eljuttatják a 4. cikkben említett címzetteknek. Az előzetes napirend azokat a napirendi pontokat tartalmazza, amelyekkel kapcsolatban az elnök az ülés kezdetét megelőzően legalább 21 nappal arra vonatkozó kérést kapott, hogy azt vegye fel a napirendi pontok közé, azonban csak azok a pontok kerülnek bele az előzetes napirendbe, amelyeknek alátámasztó okmányait legkésőbb a napirend elküldésének időpontjáig eljuttatják a titkároknak. A stabilizációs és társulási bizottság felkérhet szakértőket arra, hogy adott témában információnyújtás céljából részt vegyenek az ülésen. A napirendet a stabilizációs és társulási bizottság fogadja el az ülés elején. Az előzetes napirenden nem szereplő pont is napirendre kerülhet, amennyiben abban mindkét fél egyetért.2. Az elnök a felekkel egyetértésben adott esetben az ügy sajátosságainak figyelembevétele érdekében csökkentheti az (1) bekezdésben meghatározott időkorlátokat.7. cikkJegyzőkönyvMinden ülésről jegyzőkönyvet kell készíteni, amelyet az elnök által a stabilizációs és társulási bizottsághoz beérkezett következtetésekről készített összefoglalásra kell alapozni. Miután a stabilizációs és társulási bizottság elfogadja a jegyzőkönyvet, azt aláírja az elnök és a titkárok, majd mindkét fél iktatja. A jegyzőkönyv egy másolatát a 4. cikkben említett minden címzettnek eljuttatják.8. cikkHatározatok és ajánlásokAzon különleges esetekben, amikor a stabilizációs és társulási megállapodás 110. cikke alapján a stabilizációs és társulási tanács felhatalmazza a stabilizációs és társulási bizottságot határozathozatalra, illetve ajánlástételre, ezen jogszabályokat el kell látni egy címmel, amely a „határozat”, illetve az „ajánlás” szóból, az azt követő sorozatszámból, az elfogadás dátumából, valamint a tárgy leírásából áll. A határozatokat és az ajánlásokat a felek közös egyetértésével készítik. A stabilizációs és társulási bizottság határozatait és ajánlásait az elnök írja alá, valamint a két titkár hitelesíti. A határozatokat és ajánlásokat továbbítják az e melléklet 4. cikkében említett valamennyi címzettnek. A felek dönthetnek a stabilizációs és társulási tanács határozatainak és ajánlásainak saját hivatalos kiadványukban való közzétételéről.9. cikkKöltségekMind a Közösség, mind Horvátország fedezi a stabilizációs és társulási bizottság ülésein való részvétellel kapcsolatosan felmerült saját személyzeti, utazási és ellátási, valamint postai és távközlési kiadásait. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások a Közösséget terhelik, ez alól kivételt képeznek a horvát nyelvről vagy horvát nyelvre történő tolmácsolás és fordítás költségei, amelyek Horvátországot terhelik. Az ülések szervezésével kapcsolatosan felmerülő egyéb kiadások az üléseknek otthont adó felet terhelik.10. cikkAlbizottságok és különleges csoportokA stabilizációs és társulási bizottság saját felügyelete alatt működő albizottságokat és különleges csoportokat hozhat létre, amelyek minden egyes ülésük után beszámolót nyújtanak be a bizottságnak. A stabilizációs és társulási bizottság dönthet valamennyi albizottság vagy csoport megszüntetéséről, azok hatáskörének meghatározásáról vagy módosításáról, illetve feladatainak végrehajtásában való segítségnyújtás céljával további albizottságok vagy csoportok létrehozásáról. Ezek az albizottságok és csoportok nem rendelkeznek döntéshozói hatáskörrel.[1] Közzéteendő.